তেলঙ্গানার শ্রীসৈলাম সুড়ঙ্গে এখনও আটকে ৮ শ্রমিক

তেলঙ্গানা: তেলঙ্গানার (Telangana collapses)  শ্রীসৈলাম (Srisailam) সুড়ঙ্গে (tunnel) এখনও আটকে রয়েছেন আটজন শ্রমিক (Worker)। কাদাজলে উদ্ধার কাজ ব্যাহত হচ্ছে। ক্রমশই আশঙ্কার মেঘ ঘনীভূত হচ্ছে। এর মধ্যে সব থেকে বড় বিপদ শ্রমিকদের সঙ্গে যোগাযোগ সম্পূর্ণভাবে বিচ্ছিন্ন হয়ে গিয়েছে। তারা কেমন আছে কী অবস্থা সেই সম্পর্কে কোনও খবর নেই। সুড়ঙ্গের সাড়ে ১৪ কিলোমিটার ভিতরে আটকে রয়েছেন ওই আট শ্রমিক। উদ্ধার কাজ শুরু হলেও কাদাজলের কারণে কাজ ব্যাহত হচ্ছে।

ইতিমধ্যেই জাতীয় বিপর্যয় মোকাবিলা বাহিনীর (এনডিআরএফ) এবং রাজ্য বিপর্যয় মোকাবিলা বাহিনীর (এসডিআরএফ) বেশ কয়েকটি দল উদ্ধারের কাজে নেমেছে। উদ্ধারকাজে নেমেছে এনডিআরএফের ১৪৫ জন এবং এসডিআরএফের ১২০ জন সদস্য। উদ্ধারের জন্য ডাকা হয়েছে সেনাও।

আরও পড়ুন: ভারত আমেরিকার সুবিধা নিচ্ছে : ট্রাম্প

এসডিআরএফের এক আধিকারিক জানিয়েছেন, ৪৪ কিলোমিটার দীর্ঘ সুড়ঙ্গের সাড়ে ১৪ কিলোমিটার ভিতরে আটকে রয়েছেন শ্রমিকরা। তাদের উদ্ধারকাজে চেষ্টা চালানো হচ্ছে। কোমর অবধি কাদাজলে ভরে গিয়েছে সুড়ঙ্গ। সুড়ঙ্গের ভিতরে অক্সিজেন পাঠানো হচ্ছে। জল বের করে আনার জন্য ১০০ হর্সপাওয়ারের পাম্প আনা হচ্ছে।

উদ্ধারকারীরা জানাচ্ছেন, ১১ কিলোমিটার পর্যন্ত পৌঁছতে পেরেছেন তাঁরা। কিন্তু শ্রমিকদের কাছে পৌঁছতে আরও আড়াই কিলোমিটার পথ যেতে হবে।

ভিতরে আটকে থাকা আট শ্রমিকদের মধ্যে উত্তরপ্রদেশের দু’জন, ঝাড়খণ্ডের চার জন, জম্মু-কাশ্মীর এবং পঞ্জাবের এক জন করে রয়েছেন।

পুলিশ সুপার বৈভব গায়কওয়াড় (নাগারকর্নুল) জানিয়েছেন, আমাদের কাছে এখনও পরিষ্কার তথ্য নেই। অবস্থান টানেলের ভিতরে প্রায় ১৪ কিমি। উদ্ধারকারী দল বেরিয়ে আসার পরই আমরা পরিস্থিতি সম্পর্কে জানতে পারব। ৫০ জন কর্মী ঘটনাস্থলে উপস্থিত ছিলেন এবং প্রায় ৪৩ জন নিরাপদে বেরিয়ে এসেছেন।”

ঘটনায় শোক প্রকাশ করেছেন তেলঙ্গানার মুখ্যমন্ত্রী এ রেভান্থ রেড্ডি। মুখ্যমন্ত্রীর কার্যালয় অনুসারে, তিনি জেলা কালেক্টর, দমকল বিভাগ এবং সেচ দফতরের আধিকারিকদের অবিলম্বে ঘটনাস্থলে পৌঁছে ত্রাণ ব্যবস্থা দেওয়ার নির্দেশ দিয়েছেন।

দেখুন অন্য খবর: